CELEX: 62008TN0378
Language: fi
Date: 2008-09-10 00:00:00
Title: Asia T-378/08: Kanne 10.9.2008 — Portugali v. komissio

8.11.2008   
            
            
               FI
            
            
               Euroopan unionin virallinen lehti
            
            
               C 285/51
            
         Kanne 10.9.2008 — Portugali v. komissio
   (Asia T-378/08)
   (2008/C 285/91)
   Oikeudenkäyntikieli: portugali
   Asianosaiset
   
      Kantaja: Portugalin tasavalta (asiamiehet: L. Inez Fernandes ja J. de Oliveira)
   
      Vastaaja: Euroopan yhteisöjen komissio
   Vaatimukset
   
               —
            
            
               Ensisijaisesti on todettava mitättömäksi sisämarkkinoiden ja palvelujen pääosaston pääjohtajan maksuvaatimus, joka on toimitettu 15.7.2008 päivätyllä kirjeellä MARKT/C2/PMS/bmg(2008) 13692, jonka otsikkona on ”Uhkasakkoa, joka Portugalin tasavallan on maksettava asiassa C-70/06, komissio vastaan Portugalin tasavalta, annetun tuomion täytäntöön panemiseksi, koskeva maksuvaatimus”
            
         
               —
            
            
               toissijaisesti vaatimus on todettava mitättömäksi siltä osin kuin sen vaikutukset ulottuvat 29.1.2008 jälkeen
            
         
               —
            
            
               komissio on velvoitettava korvaamaan oikeudenkäyntikulut, tai jos ensimmäisen oikeusasteen tuomioistuin pienentää uhkasakon määrää, kumpikin asianosainen on velvoitettava vastaamaan omista oikeudenkäyntikuluistaan.
            
         Oikeudelliset perusteet ja pääasialliset perustelut
   Portugalin hallitus väittää, että se on pannut täydellisesti täytäntöön yhteisöjen tuomioistuimen tuomiot lailla 67/2007, jolla lakiasetus N:o 48051 nimenomaisesti kumottiin.
   Sisämarkkinoiden ja palvelujen pääosaston pääjohtaja ei myöskään ollut toimivaltainen toteuttamaan riidanalaista toimenpidettä, jolla Portugalin tasavallalle ei annettu puolustautumisoikeuksia, jolta puuttui perusta ja joka on laadittu olennaisia menettelymääräyksiä rikkomalla.